Χουάν Αντόνιο Βιγιακάνιας

Βιογραφία

Γεννημένος στο Τολέδο της Ισπανίας το 1922, ο εμφύλιος πόλεμος διέκοψε την δευτεροβάθμια εκπαίδευση του. Υπηρέτησε την υποχρεωτική του στρατιωτική θητεία σε μέρη διαφορετικά ,όπως η Μελίγια και η κοιλάδα των Πυρηναίων στο Αράν. Στη πρώτη, τοποθετήθηκε επικεφαλής της αναδιοργάνωσης βιβλιοθήκης της στρατιωτικής λέσχης και εκμεταλλεύτηκε αυτή την ευκαιρία να αναπτύξει μία έντονη αυτοδιδακτική διαδικασία, διαβάζοντας έντονα και με ενθουσιασμό. Στην επιστροφή του στο Τολέδο, προσελήφθη από το Δημοτικό συμβούλιο της πόλης όπου αργότερα ανέλαβε τα ηνία του τομέα Τέχνης και Πολιτισμού, μία θέση που παρέμεινε για πολλά χρόνια. Το βιβλίο ποίησης του Los Sapos (1968) είναι μια ένδειξη της κατάχρησης της εξουσίας, όπου ένα δημοτικό συμβούλιο αποτελεί την ίδια στιγμή κυριολεξία και μεταφορά τέτοιας
κατάχρησης.
. Το 1956, ήταν καλεσμένος της Βελγικής Ακαδημίας Γαλλικής Γλώσσας και Λογοτεχνίας στη 3η Διεθνή Μπιενάλε Ποίησης στο Knokke-le-Zoute στο Βέλγιο. Η στενή φιλία του με τον Ισπανιστή και ποιητή Edmond Vandercammen ξεκινά από εκείνη τη περίοδο. Ο τελευταίος έγραψε μία κριτική του Conjugación Poética del Greco στη Le Journal des Poètes (1959) και μετέφρασε πολλά από τα ποιήματα του του Χουάν Αντόνιο στα Γαλλικά, τα οποία όλα εμφανίζονταν στο προαναφερθέν Journal το 1972. Μετά την παραμονή του στο Βέλγιο, έγινε αντικείμενο συνέντευξης στην UNESCO στο Παρίσι, όπου η φωνή του ηχογραφήθηκε για μία ειδική μετάδοση στη Λατινική Αμερική. Από τη δεκαετία του ’50 και μετά , η δουλειά του Χουαν Αντόνιο Βιγιακάνιας αρχίζει να εμφανίζεται και σε θνικές αλλά και σε διεθνείς ποιητικές ανθολογίες. Το ίδιο διάστημα, αποσπάσματα του ποιητικού και κριτικού του έργου δημοσιεύθηκαν σε διάφορες εφημερίδες και περιοδικά
Ο Βιγιακανάς έζησε στο Τολέδο το μεγαλύτερο διάστημα της ζωής του, παραμένοντας ανεξάρτητος από ομάδες και λογοτεχνικά ρεύματα και ακολουθώντας τη δική του ποιητική και προσωπική πορεία. Αυτή η προσωπική και καλλιτεχνική ανεξαρτησία επέφερε το τίμημα της αποσιώπησης και παραμέλησης από τη καθεστηκυία λογοτεχνική τάξη πραγμάτων και τις κριτικές τάσεις από το 1980 μέχρι σήμερα.

Έργα

Ο Χουαν Αντόνιο Βιγιακάνιας έγραψε τριάντα τρία βιβλία ποιήσης, που εμπεριέχουν πλούτο θεμάτων και ποιητικών τύπων, από τον ελεύθερο στίχο (ήδη από τη δεκαετία του 1950) στο σονέτο, από στροφές και ρίμες δικής του επινόησης στη lira: Ο Βιγιακανάς συμπεριέλαβε σε αυτή τη κλασσική μορφή νέο και απροσδόκητο περιεχόμενο, σε τέτοιο βαθμό ώστε τα ποιήματα του τύπου lira είναι πλεον γνωστά ως "Liras juanantonianas". Για να τιμήσει την θαυμαστή δεξιότητα του Χουαν Αντόνιο Βιγιακανάς όσον αφορά τον ποιητικό τύπο lira, ο Χουαν Λουίζ ντε Τόρρες δημιούργησε ένα νέο τύπο που είναι παράγωγος αυτού (lira), που ονομάζεται decilira. Μαζί με την ποίηση, παρήγαγε επίσης ένα αρκετά μεγάλο αριθμό κριτικών και δοκιμίων ( τα οποία δημοσιοποιούνταν σε μια μεγάλη γκάμα εκδόσεων, όπως για παράδειγμα La Estafeta Literaria y Nueva Estafeta, σε επιμέλεια του Luis Rosales) και δύο βιβλία πρόζας: : Bécquer o la Poesía de Todos (το οποίο κέρδισε το βραβείο Círculo de Escritores y Poetas Iberoamericanos de Nueva York το 1971) και το Versómanos (1989). Στο τελευταίο, o Βιγιακανάς αποκαλύπτει τους παραλογισμούς που υπέβοσκαν σε ένα μεγάλο μέρος του κριτικού περιβάλλοντος της ποίησης εκείνο το καιρό. Ποιήματα, σχολιασμοί, διηγήματα και γραπτά διαφόρων τύπων εντοπίζονται σε εκδόσεις όπως: ABC, Poesía Española (1ª y 2ª Épocas), Diario Ya, Poesía Hispánica, Diario de León, Le Journal des Poètes and El Mercurio de Chile. Τη δεκαετία του ’70, ο Χουαν Αντόνιο Βιγιακάνιας εξερευνά ένα νέο τρόπο δημιουργίας: την ένωση ποίησης και εικόνας για να κατασκευάσει μία σημασιολογική ένωση που αποκαλούσε “liriforma”. Μια επίδειξη αυτών των “liriformas” έλαβε χώρα στο Παλάτι της Benacazón στο Τολέδο το 1976. Η συλλογή αυτών των “liriformas” απαρτίζει το βιβλίο με τίτλο Testamento de Carnaval. Μαζί με μερικά άλλα μέσα ενημέρωσης, το περιοδικό La Estafeta Literaria κάλυψε δημοσιογραφικά το γεγονός παίρνοντας συνέντευξη από το συγγραφέα στο τεύχος Nº 579, 1 Ιανουαρίου 1976.